Na temelju Zakona o upravljanju i raspolaganju imovinom u vlasništvu Republike Hrvatske (NN 94/13), Uredbe o načinu prodaje dionica i poslovnih udjela (NN 129/13) i Odluke Povjerenstva za odabir strateškog partnera društva Imunološki zavod d.d., Zagreb, od 02. svibnja 2014. godine, Klasa: 943-01/14-01/23, Urbroj: 526-03/1-14-01, pokreće se postupak prodaje kako slijedi:

**Javni poziv za iskazivanje interesa za kupnju dionica i dokapitalizaciju trgovačkog društva u vlasništvu Republike Hrvatske provedbom postupka javnog prikupljanja ponuda**

|  |  |  |  |
| --- | --- | --- | --- |
| **Redni broj** | **DRUŠTVO** | **Broj dionica** | **% u temeljnom kapitalu** |
| 1 | Imunološki zavod d.d., Zagreb | 165373 | 73,41% |

Povjerenstvo poziva zainteresirane investitore da iskažu svoj interes dostavom pisma namjere za navedeno trgovačko društvo.

Rok za podnošenje pisma namjere za iskazivanje interesa: **16. svibnja 2014. godine do 15,00 sati.** Danom predaje pisma namjere smatra se dan zaprimanja pisma u Ministarstvu gospodarstva.

Pisma predana izvan  navedenog roka nisu valjana i neće se uzimati u razmatranje. Prilikom iskazivanja interesa potencijalni investitor u pismu namjere dužan je dostaviti kontakt podatke (ime osobe, adresa, broj telefona, broj faxa, e-mail adresu). Pismo namjere se dostavlja isključivo na hrvatskom jeziku odnosno prevedeno na hrvatski jezik od strane ovlaštenog sudskog tumača, ukoliko se radi o stranom investitoru.

**Nakon što Ministarstvo gospodarstva prikupi pisma namjere za kupnju dionica i dokapitalizaciju gore navedenog društva te se donese konačna Odluka o početnoj cijeni, uvjetima i provedbi postupka javnog prikupljanja obvezujućih ponuda, samo investitori koji su u roku dostavili pisma namjere, bit će pisanim putem pozvani na podnošenje obvezujućih ponuda za kupnju dionica i dokapitalizaciju predmetnog društva.**

Pismo namjere s naznakom "PISMO NAMJERE ZA ISKAZIVANJE INTERESA ZA KUPNJU DIONICA I DOKAPITALIZACIJU DRUŠTVA  IMUNOLOŠKI ZAVOD D.D. ZAGREB" potrebno je dostaviti na adresu:

**Ministarstvo gospodarstva**
**Ulica grada Vukovara 78**
**10 000 Zagreb**
**Hrvatska**